**Aprob,**

**Preşedinte**

**Eugen Ștefan-Dorel COJOACĂ**

**CAIET DE SARCINI**

1. **Generalități**
2. Prezentul caiet de sarcini conține specificații tehnice și constituie ansamblul cerințelor minimale pe baza cărora se elaborează propunerea tehnico-economică, de către fiecare ofertant.
3. Criteriul de evaluare al ofertelor este ***,,prețul cel mai scăzut“***, în condițiile îndeplinirii tuturor specificațiilor tehnice.
4. Beneficiar: Agenția Națională Pentru Achiziții Publice

**II. Obiectul acordului cadru**: Prestare **„Servicii de pază si protecție (cod CPV 79713000-5), pentru obiectivul AGENȚIA NAȚIONALĂ PENTRU ACHIZIȚII PUBLICE cu sediul în București, Strada Foișorului, nr. 2, Sector 3, respectiv pentru obiectivul cu sediul în strada Olari nr. 23, sect 2, București”**

**III. Descrierea serviciului:**

Autoritatea contractantă intenționează să achiziționeze servicii pentruasigurarea pazei obiectivului și bunurilor materiale precum și protecție umană din imobilul situat în București, Strada Foișorului nr. 2, Sector 3 și pentru sediul din strada Olari nr. 23, sect 2, București, astfel:

***-minim 1 post*** *de pază, respectiv 24/24 ore, valabil până la 31 ianuarie 2021 (respectiv 8.784 ore)*

***-maxim 3 posturi de pază*** *din care:*

2 posturi 24/24 = 17.568 ore (respectiv 366 zile/post)

1 post 8 ore = 2008 ore (respectiv 251 zile)

*(două permanente, 24/24 ore și unul de luni până joi între 08.30-17.00 și vineri între orele 08.30-14.30, respectiv 19.576 ore),* cu respectarea prevederilor Legii nr. 333/2003, a H.G. nr. 301/2012 cu modificările și completările ulterioare.

Totalul de ore prestate la obiectivele sus-menționate pentru o perioadă de 12 luni de zile este de minim *8.784 și maxim 19.576*.

**IV. Durata acordului cadru** este de 12 luni, începând cu data de **01.02.2020** până la **31.01.2021,** urmând ca în limita fondurilor bugetare aprobate să se încheie contracte subsecvente lunare, trimestriale sau semestriale cu ofertantul declarat câștigător. Estimăm un număr de 12 contracte subsecvente.

**V. Obligații minimale obligatorii solicitate ofertanților:**

a) Paza va fi asigurată de către societăți specializate în serviciul de pază și protecție, având ca obiect de activitate paza obiectivului, bunurilor sau valorilor, în condiții de maximă siguranță a acestora, precum și protecția umană.

b) Societățile de pază trebuie să fie constituite și să funcționeze potrivit legislației în domeniu, in vigoare, avându-se în vedere faptul că prestarea serviciilor solicitate este rezervată unei anumite profesii în conformitate cu dispozițiile legii nr. 333/2003 privind paza obiectivelor, bunurilor, valorilor și protecția persoanelor, cu toate modificările ulterioare;

c) Ofertanții vor deține si prezenta Licența pentru desfășurarea activităților de pază, eliberată de IGP cu avizul Serviciului Român de Informații conform legii 333/2003, valabilă la data deschiderii ofertelor;

d) Organizarea, planificarea, conducerea, controlul si garantarea activității de pază de către personalul propriu al prestatorului de servicii;

e) Respectarea prevederilor legale a normelor de protecția muncii, PSI si protecția mediului;

f) Firma prestatoare trebuie să facă dovada unei stabilități financiare pe ultimii trei ani; să dispună permanent de personal necesar și mijloace pentru dotarea posturilor;

**VI. Clauze contractuale obligatorii**

**6.1. Obligații minimale ale prestatorului:**

a) acordare de sprijin în întocmirea planurilor de pază care să cuprindă și avizarea planurilor de către poliție.

b) asigurarea personalului de pază cu atestat, dotat conform planului de pază și în conformitate cu programul solicitat de beneficiar;

c) cunoașterea punctelor critice ale dispozitivului de pază;

d) intervenția în cazuri de necesitate, cu echipe specializate, în cel mai scurt timp și informarea dacă este cazul a organelor competente (poliție, salvare, pompieri, etc),

e) controlul posturilor de pază în mod planificat și inopinat, cu persoană nominalizată, prestatorul se obligă să se asigure ca personalul de pază este prezent la obiectiv, își exercită în mod activ obligația de pază și supraveghere și își respectă toate obligațiile în condițiile și la termenele stabilite prin contract, executând controale de zi și de noapte asupra modului în care personalul propriu își execută serviciul și va lua măsuri imediate de remediere a neajunsurilor constatate;

f) în nicio situație prestatorul nu va invoca că un agent de pază a fost numit/angajat de puțin timp pentru a justifica neîndeplinirea oricărei obligații asumate prin contract; prestatorul răspunde in condițiile codului civil pentru pagubele cauzate beneficiarului din culpa dovedită a angajaților proprii;

g) prestatorul va lua măsuri împotriva prepușilor săi pentru orice fapte sau omisiuni de natură să influențeze negativ îndeplinirea atribuțiilor agenților de pază. Prestatorul garantează că niciun agent de pază nu va părăsi postul și că nu se va afla sub influența alcoolului sau stupefiantelor pe durata serviciului și nici nu va aduce și/sau avea băuturi alcoolice asupra lui sau în post;

părăsirea repetată de către agenții de pază a posturilor pe timpul serviciului de pază sau nerespectarea interdicțiilor privind băuturile alcoolice și stupefiantele, precum și încălcarea repetată a consemnelor particulare și generale constituie încălcare gravă a obligațiilor contractuale de către prestator și îndreptățește beneficiarul la denunțarea unilaterală și imediată a contractului încheiat, cu condiția demonstrării de către beneficiar a faptelor reclamate.

h) prestatorul se obligă să permită controlul reprezentanților desemnați ai beneficiarului asupra modului în care își desfășoară activitatea de pază cât și la spațiile în care agenții își depozitează efectele personale. De asemenea, prestatorul se obligă să nu aducă prejudicii spațiilor și echipamentelor primite in folosință pentru agenții de pază.

i) reglementarea accesului selectiv in incinte, pentru persoane, va fi dispusa pe parcursul derulării contractului, in concordanta cu documentele specifice serviciului de paza.

j) întocmirea unui registru de evidenta cu intrări/ieșiri persoane si mijloace de transport.

k) respectarea condițiilor impuse de legislația în vigoare privind paza obiectivelor, protecția muncii, prevenirea și stingerea incendiilor precum și protecția mediului;

l ) respectarea regulamentului de ordine interioară a Agenției Naționale pentru Achiziții Publice cât și a altor dispoziții date de conducătorul acesteia.

m) prestatorul răspunde pentru orice pagubă pe care o produce ca urmare a prestării necorespunzătoare a serviciului și nerespectarea consemnelor postului. Evaluarea pagubelor se va face de către prestator și beneficiar prin reprezentații lor legali.

n) instruirea personalului de pază revine prestatorului precum și răspunderea care rezultă din nerespectarea prevederilor legale;

o) suportarea sancțiunilor aplicate pentru culpa proprie, în urma controalelor organelor abilitate;

p) prestatorul va suporta contravaloarea eventualelor sustrageri sau degradări ale bunurilor beneficiarului produse din cauza neîndeplinirii ori îndeplinirii defectuoase a obligațiilor agenților de securitate, stabilite în urma cercetărilor organelor de poliție.

q) garantarea păstrarii secretului profesional privitor la datele legate de activitatea beneficiarului;

r) la sfârșitul programului de lucru, agentul de pază care a efectuat serviciul de pază raportează evenimentele petrecute în timpul serviciului, dispeceratului societății de pază. Prestatorul va prezenta o informare centralizată a evenimentelor din obiectiv reprezentantului numit al beneficiarului, în vederea eliminării vulnerabilităților în protecția fizică a securității obiectivelor.

**6.2. Obligații minimale ale agenților de pază:**

- să poarte costumul convenit și să dețină echipamentul din dotare enumerat mai jos;

- să asigure paza si apărarea integrității tuturor bunurilor și valorilor aflate în interiorul obiectivului;

- să permită accesul persoanelor în obiectiv, numai în conformitate cu reglementările legale și cu dispozițiile interne.

- să legitimeze toate persoanele care intră în instituție și să le noteze în registrul de evidență.

- să informeze beneficiarul, în mod operativ, despre abaterile ce pun în pericol siguranţa obiectivului păzit, săvârşite de salariaţii acestuia în respectivul obiectiv;

- să asigure asistenţa şi intervenţia în timp util prin echipaje specializate de intervenţie, în conformitate cu prevederile planului de pază;

- să păstreze secretul profesional asupra datelor şi informaţiilor de care a luat cunoştinţă cu ocazia îndeplinirii atribuţiilor de serviciu;

- să raspundă material şi să despăgubească beneficiarul pentru bunurile sustrase, existente în evidenţele contabile, dacă din cercetările efectuate de o comisie mixtă prestator - beneficiar sau de către organele de urmărire penală se va dovedi vinovăţia agenţilor de pază; plata prejudiciului se va face de către prestator, în baza procesului-verbal; încheiat de către Comisia mixtă, semnat de reprezentanţii ambelor părţi sau pe bază de titlu executoriu;

- să instruiască personalul propriu în conformitate cu dispoziţiile care reglementează Legea securităţii şi sănătăţii în muncă nr. 319/2006 şi conform prevederilor Legii nr. 307/2006 privind apărarea împotriva incendiilor şi să răspundă pentru accidentele de muncă ale angajaţilor săi, survenite în timpul efectuării programului de lucru.

- să manifeste grijă în păstrarea şi evidenţa bunurilor, mijloacelor şi materialelor puse la dispoziţia sa de către beneficiar, în scopul executării normale a serviciilor de pază şi protecţie;

- să-și înștiințeze de îndată șefii ierarhici despre producerea oricărui eveniment in timpul exercitării serviciului si despre măsurile luate, acestea fiind aduse in regim de urgență la cunoștință factorilor de conducere a obiectivului;

- să sesizeze poliția despre faptele de natura să prejudicieze patrimoniul beneficiarului și să dea concursul la prinderea infractorilor și recuperarea bunurilor si valorilor;

- să raporteze in permanență factorilor cărora le este subordonat evenimentele legate de îndeplinirea obligațiilor de serviciu;

- să păstreze confidențialitatea deplină în legătură cu activitatea sa și cu datele și informațiile la care are acces în legătură cu obiectivul beneficiarului;

- în caz de avarii la instalații, conducte, combustibili sau substanțe chimice, la rețelele electrice etc și în orice alte împrejurări care sunt de natură să producă pagube, să aducă de îndată la cunoștință celor în drept asemenea evenimente și să ia primele măsuri pentru limitarea consecințelor evenimentului;

- în caz de incendii, să ia imediat măsuri de stingere și de salvare a persoanelor, a bunurilor și a valorilor, să sesizeze organele abilitate în vederea intervenției echipei de pompieri si să anunțe conducerea unității și poliția;

- să ia primele măsuri pentru salvarea persoanelor și de evacuare a bunurilor și valorilor în caz de dezastre;

- să sesizeze Poliția in legătură cu orice faptă de natură a prejudicia patrimoniul unității și să-și dea concursul la îndeplinirea misiunilor ce revin poliției pentru prinderea infractorilor;

- să nu părăsească sub niciun motiv postul, decât în condiții strict prevăzute pentru aceasta în planul de pază;

- să nu se prezinte la serviciu sub influența băuturilor alcoolice ți să nu consume astfel de băuturi in timpul serviciului;

- să respecte întocmai regulile interne specifice obiectivului pe care îl deservește;

- să coopereze în permanență cu factorii desemnați de conducerea beneficiarului în scopul unei bune desfășurări a activității de pază;

- să verifice la terminarea programului sistemul de închidere: ferestre, uși birouri, magazii,

- să nu părăseasca perimetrul postului înaintea sosirii schimbului;

- să nu întreprindă acțiuni fără legătură cu executarea serviciului;.

- să nu încredințeze mijloacele din dotare altor persoane.

**6.3 Obligațiile beneficiarului**

a) Să întocmească cu sprijinul prestatorului Planul de pază și să urmărească avizarea acestuia de către organele de poliție competente;

b) Să ia măsuri pentru asigurarea corespunzătoare a sistemelor de închidere și sigilare la terminarea programului de lucru a spațiilor și încăperilor în care se păstreaza valori;

c) În cazul producerii unui eveniment, să desemneze un reprezentant care să participe la cercetarea la fața locului împreună cu organele de poliție și reprezentantul prestatorului;

d) Să anunțe în timp util prestatorul asupra oricăror acțiuni sau activități ale beneficiarului ori organizate de terți în perimetrul obiectivelor încredințate.

**VII. Modalități de plată**

**7.1.** Plata se va face in termen de 30 zile de la primirea facturii de la prestator.

**7.2.** Facturile vor fi întocmite până pe data de 10 ale lunii următoare prestării serviciilor și însoțite la plată de următoarele documente:

- foaie colectivă de prezență întocmită de prestator pentru orele prestate/obiectiv în luna precedentă, vizată de conducătorul obiectivului.

- centralizator care să cuprindă nr. de ore prestate, vizat obligatoriu de către persoana desemnată de unitate din cadrul obiectivului respectiv, să urmărească derularea contractului de pază.

**VIII.Prezentarea ofertei :**

* Specificaţii tehnice minime obligatorii pentru elaborarea propunerii tehnice privind asigurarea pazei şi protecţiei obiectivului Agenția Națională Pentru Achiziții Publice;
* Se vor respecta prevederile Legii nr. 333/2003 privind paza obiectivelor, bunurilor, valorilor şi protecţia persoanelor, cu modificările și completările ulterioare;

# La întocmirea propunerii tehnice se va face referire cel puțin la următoarele aspecte:

# *Serviciile de pază se vor executa în conformitate cu următoarele precizări:*

## consemnul general al posturilor

* obligaţiile personalului de pază;
* respectarea disciplinei muncii, a N.T.S.M. şi P.S.I. pentru obiectivele beneficarului, conform cu legislatia în vigoare

## b) consemnele particulare ale posturilor

* obligaţiile personalului de pază;
* respectarea disciplinei muncii, a N.T.S.M. şi P.S.I. pentru obiectivele beneficarului, conform cu legislatia în vigoare

*c) atribuţiile şefului de obiectiv*

* ***Dotarea personalului de pază, cu:***
  1. uniformă de serviciu corespunzătoare anotimpului;
  2. baston de cauciuc, port baston;
  3. spray cu gaze iritant – lacrimogene, port spray;
  4. staţie radio emisie-recepţie portabilă sau telefon mobil;
  5. fluier;
  6. port carnet;
  7. mijloace specifice de protecţie cu caracter individual;
  8. documente specifice necesare executării şi evidenţei serviciului de pază;
  9. orice alte dotări necesare executării serviciilor de pază cu respectarea prevederilor prezentului caiet de sarcini şi a Legii nr. 333/2003.
* ***Prevederi ale planului de pază:***

# - modul de acţiune, legătura şi cooperarea cu alte organe care au sarcini de a contribui la paza şi securitatea obiectivului şi bunurilor acestuia;

- reglementarea accesului;

- măsuri pentru asigurarea depozitării valorilor monetare sau a altor valori deosebite;

- modul de acţiune în diferite situaţii;

- cooperarea cu alte forţe participante la intervenţie;

- principii de bază în acordarea primului ajutor.

- prestatorul va respecta Legea nr.319/2006 privind securitatea si sanatatea in munca si normele de aplicare ale acesteia, Legea nr.307/2006 privind apararea impotriva incendiilor.

**8.1. Modul de prezentare a propunerii tehnice :**

**1.** Descrierea detaliată a serviciilor ce urmează a fi prestate și a personalului ce urmează a fi alocat pentru efectuarea prestațiilor. Ofertantul are obligația de a face dovada conformității serviciilor cu cerințele prevăzute în prezentul Caiet de sarcini.

**2.** Lista cu dotarea tehnica necesara realizării serviciului de paza a obiectivului;

**8.2. Modul de prezentare a propunerii financiare:**

Se va prezenta oferta cu prețul/oră pe fiecare post din care reiese valoarea totală pentru un număr minim și maxim de ore, exprimată în lei, fără TVA.

**Oferta va fi valabilă pe o perioada de 30 zile de la termenul limită de primire a ofertei.**

În baza celor precizate mai sus, vă rugăm dispuneţi.

Cu stimă,

László-Zsolt Ladányi

Secretar General

|  |  |  |  |  |
| --- | --- | --- | --- | --- |
| **FUNCŢIE PERSOANĂ AVIZATOARE** | **NUME ŞI PRENUME** | **DATĂ AVIZARE** | **OBSERVAŢII** | **SEMNĂTURĂ** |
| Secretar General Adjunct | Popescu Laura Claudia |  |  |  |
| Direcţia Economică şi Administrativ  Director | Grecu Roxana Elena |  |  |  |
| **FUNCŢIE PERSOANA CARE A INTOCMIT** | **NUME ŞI PRENUME** | **DATĂ INTOCMIRE** | **OBSERVAŢII** | **SEMNĂTURĂ** |
| Birou Achiziţii Publice şi Administrativ  Șef birou | Margasiu Marius-Lucian |  |  |  |